Tänases "Pöördepunktis"...
Sain vaid lugeda ta silmi, kuna ta nägu oli nii moondunud.
Ta küsis: "Ema, kas ma suren?"
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkt"!
Nagu alati - nii tore, et oled meiega!
On tõesti!
Anna meile Twitteris teada, kui oled meid vaatamas.
Rääkides lainele saamisest,
siis tänapäeval on mitmeid hääli, mis püüavad saada me tähelepanu.
Millist häält sa kõige enam kuuled?
Ma kuulen paljusid hääli,
sest ma vaatan palju telekat ja uudiseid.
Nii pean mina end hoopis lainelt ära saama.
Lihtsalt selleks, et anda ajudele puhkust
kõigest, mida olen näinud.
Ma kuulen kõige enam oma ebatäiuslikkuse häält,
mistõttu pean vaigistama seda Jumala Sõnaga
ja ütlema: "Jeesuse nimel! Kogu au kuulub vaid Jeesusele."
Rääkides erinevatest häältest,
siis raamatute autor ja pastor Robert Morris ütleb,
et võid häälestada oma kõrvad taeva lainepikkusele.
Simi vestles temaga sel teemal, et saada teada, kuidas?
Robert Morris on Gateway koguduse pastor Texases.
Tänu oma raamatutele
ja iganädalasele saatele "Õnnistatud elu"
jõuab ta miljonite inimesteni üle maailma.
Ta ütleb, et igapäevane palve on ülioluline osa kristlase elust.
Sa ei taha näha oma lapsi ja lapselapsi
vaid korra kuus või korra aastas.
Sa tahad neid regulaarselt näha,
nii nagu ka Jumal tahab näha oma lapsi
ja rääkida nendega igapäevaselt.
Oma uues raamatus "Sagedus"
julgustab Robert meid avama oma vaimulikud kõrvad
ja häälestama end Jumala lainepikkusele,
et kuulda Tema häält.
Te olete ühe Ameerika suurima koguduse pastor.
Teil käib nädalas jumalateenistustel 30 000 liiget.
Inimesed võivad mõelda, kuidas see kõik algas?
Kuid see sai alguse ühest konkreetsest sõnast Jumalalt.
Rääkige sellest.
See tõesti oli nii.
Rääkisin ühtede oma sõpradega
ja me rääkisime ühest Dallase piirkonnast,
kuhu olnuks tore rajada uus kogudus.
See tundus kui ühe hea ideena, millest me kõik rääkisime,
aga samas tabas mind tohutu jumalakartus selle loo suhtes.
Ütlesin: "See ei saa olla vaid hea idee, vaid see peab olema Jumala idee.
Pean kuulma seda Jumala enda käest."
Nii võtsin järgmise päeva palveks ja paastuks,
veetes terve päeva Issanda ees
ja Ta kõnetas mind väga selgelt.
Ta andis mulle ka Piiblist kaks kirjakohta.
Üks neist 1. Moosese 35. ptk.'st,
kus on öeldud, et Jaakob läks Peetelisse
ja ehitas sinna altari.
Me teame, mida see ajalooliselt tähendas,
aga minu jaoks oli see kinnitus, et pean liikuma
ja rajama altari ehk koguduse, kus inimesed saaks ülistada Jumalat.
Inimesed mõtlevad nüüd:
"Te kuulete Jumalat, sest olete pastor!"
Kuid te olete kirjutanud raamatu "Sagedus",
kus te ütlete, et kõik võivad kuulda Jumala häält.
Aga kuidas?
Jeesus ütleb Johannese 10. ptk.s' väga selgelt,
et Tema lambad kuulevad Tema häält.
Ta ei öelnud, et Tema karjased.
Mina olen samamoodi Ta lammas ja seetõttu ma kuulen Ta häält.
Mitte seetõttu, et ma olen pastor ehk karjane.
"Mu lambad kuulevad mu häält."
Kui mõelda lammastele,
siis nad sünnivad võimega kuulda oma karjase häält.
Olen käinud Iisraelis, kus üks karjane rääkis mulle,
et 7-8 karjast viivad sadu lambaid ühele kindlale rohumaale.
Karjased ise suhtlevad omavahel,
viskavad nalja ja räägivad oma peredest.
Kui aga üks neist karjastest teeb üht kindlat häält
ja hakkab liikuma, järgnevad kõik ta lambad talle.
Ja siis järgmised karjased teevad seda sama.
Ükski lammas ei jää kunagi aasale
ja ükski lammas ei sattu kunagi valesse karja.
Jumal on andnud lammastele võime kuulda oma karjase häält
ja Ta nimetab ka meid oma lammasteks.
Ta ütleb: "Minu lambad kuulevad mu häält
ja järgnevad mulle."
Nii usun ka,
et Jumal on andnud meile võime kuulda Ta häält,
kui oleme uuestisündinud usklikud.
Aadam ning Eeva elasid ja suhtlesid Jumalaga
enne, kui patt maailma tuli.
Nii tahab ka Jeesus taastada me suhtlemise Jumalaga.
Mis on mõned praktilised viisid, kuidas kuulda Jumalat?
Parim viis on võtta selleks aega.
Olgu selleks siis hommikul, õhtul või mil iganes võimalik.
Tean, et teil on 2 väikest last,
nii et võib-olla tuleb nad esmalt magama panna.
Siis panna ülistusmuusika mängima,
sest Jumal viibib oma rahva ülistuse keskel.
Nii et tasub mängida ülistusmuusikat.
Kui Vanas Testamendis öeldi mõnele prohvetile: "Prohveteeri!"
palus ta esmalt tuua sinna mõne muusiku.
Ülistus ja Jumala ligiolu käivad käsikäes,
nii et ma alustan ülistusest.
Siis ma palun Jumala poole ja räägin Talle oma vajadustest,
kuid seejärel loen ka Ta Sõna.
Usun, et üks praktilisemaid viise kuulda Jumala häält
on kirjutada üles, mis sa arvad, et Ta sulle ütleb.
Näiteks: "Usun, et Jumal ütleb mulle läbi selle piiblisalmi..."
Veetes aega koos Jumalaga õpime ka tundma Tema häält.
Seda seesmist häält me sees.
See on sama, kui mu naine Debbie mulle helistab.
Isegi, kui ma ei näe ta nime ekraanil, piisab vaid, kui ta ütleb: "Tere!"
ja ma juba tean, et see on tema, sest olen temaga palju koos olnud.
Nii et aja võtmine Jumala ja Ta Sõna jaoks
on kaks väga praktilist viisi, kuidas kuulda Ta häält.
Ütlete oma raamatus, et vahel tuleb ette ka proovilepaneku aegu,
kus me ei kuule Jumala häält
ja siis peame vaid usaldama Tema poolset vaikust.
Rääkige sellest.
Läbi Piibli on näiteid sellest, kus Jumal rääkis kellegagi.
Näiteks Aabrahamiga, kellele Ta ütles,
et Aabrahamist saab paljude rahvaste isa.
Aabraham oli sel hetkel 75-aastane.
11 aastat hiljem, kui ta oli 86-aastane,
polnud ikka veel midagi juhtunud.
Ja nii palju, kui me teame,
ei toimunud selle aja sees ka mingit Jumala ja tema vahelist suhtlemist.
Aabraham pidi vaid usaldama Teda.
Kuid Aabraham ja ta naine arvasid, et nad peavad ise midagi ette võtma
ja nii andsid nad elu ühele lapsele inimliku tegevuse läbi.
Meilgi on sama kiusatus
alates ajast, mil Jumal annab tõotuse, kuni ajani, mil Ta selle täidab.
Me tahame selle samuti inimlikult täide viia.
Samas Jumal tahtis vaid, et nad usaldaks Teda.
Jumal kõneles, kui Aabraham oli 75-aastane
ja viis täide oma tõotuse, kui Aabraham oli 100-aastane.
Nii tahan julgustada inimesi, et kui nad on kuulnud midagi Jumalalt
ja Ta on pannud midagi nende südamele,
siis ei tasu heituda,
vaid usaldada Jumalat, kuni see sünnib.
Paljud vaatajad mõtlevad: "Ma tahan ka kuulda Jumalat!"
Kas võiksite palun palvetada nende eest?
Muidugi.
Hea meelega.
Suur, suur tänu sulle Issand,
et oled kõnetanud mehi ja naisi läbi kogu Piibli.
Nii Vana kui Uus Testament on täis sinu ja nende-vahelisi vestlusi.
Issand, sa poleks loonud meid kõnelevateks-kuulvateks looduteks,
kui sa ei tahaks meiega suhelda.
Nii tahan paluda igale vaatajale usku, et ta võiks öelda:
"Ma tean, et mu Isa tahab minuga rääkida."
Issand, aita neil võtta aega ja õppida kuulma sinu häält.
Kas minu raamatu või muude allikate abil.
Las nad kuulda su häält oma elude ja perede jaoks
ning Jumala kutse suhtes, mis on nende elude üle.
Issand õnnista neid!
Me seisame su Sõnal, et su lambad kuulevad su häält.
Aitäh, et oled me Karjane ja meie sinu lambad!
Jeesuse nimel, aamen.
Aamen.
Kui hea on teada, et Jumal on andnud meile kõigile vahendid,
mille abil kuulda Tema häält.
Nüüd aga inspiratsiooniminut Ericalt.
Ma sain möödunud aastal munasarja vähi diagnoosi
ja pidin tegema läbi 4-kuulise keemiaravi.
Kõige raskem oli taluda seda kõike emotsionaalselt ja hingeliselt.
Mõtlesin mitmeid öid hirmunult, et vähk tuleb tagasi
ja seda veelgi jõulisemalt.
Kuulsin ravil käies inimestest,
kes võitlesid vähiga juba kolmandat-neljandat korda,
mispeale hirm võttis võimust mu üle.
Kuniks mul sai sellest kõrini.
Otsustasin, et Filiplastele 4:6-7 saab minu elu piiblikohaks.
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Mu olukord pole muutunud, aga mina olen.
Ära lase katsumustel anda tooni oma elule,
vaid lase Jumala Sõnal olla viimane sõna
ja vaata, mida Ta teeb!
Võin lubada, et sa ei pea pettuma.
Aitäh Erica!
Peale pausi liituvad meiega taevalikud hääled.
PÖÖRDEPUNKT
Su "Pöördepunkti" kogemus ei pea lõppema selle saatega.
Jälgi meid ka sotsiaalmeedias.
Tere tulemast tagasi!
See trio on tuuninud oma häälte harmooniat ja heli
ning nende muusikaline võimekus
on püüdnud tuntud tegelaste tähelepanu,
nii et neid on peetud lausa sensatsiooniks.
Nii on minuga täna stuudios kõik kolm "Resound"i liiget.
Tere tulemast teile! - Suur tänu!
Suur tänu, et tulite me saatesse!
Teil on viimase paari aasta näol paras teekond selja taga,
kuigi see teekond algas palju varem, sest te kõik juba laulsite palju varem.
Teie kaks mu paremal käel tundsite üksteist juba varem
ja kohtusite oma kolmanda liikmega ühe kooli näidendi raames.
Tsiteerin siinkohal bändi meessoo esindajat:
"Ta muudkui tiirutas lauldes mu ümber..."
ja sa mõtlesid: "Kes see naine veel on?"
Just nii.
Kuidas üldse midagi sellist küsida,
sest te kahe vokaalne võimekus on täiesti hullumeelne!
Jumalal on oma viis, kuidas Ta asju ajab
ja mul pole vähimatki probleemi sellega.
Jumal lihtsalt tõi meid kokku ja siin me oleme!
Oleme väga tänulikud selle eest!
Teie suurimaks avalikuks etteasteks oli "The Christmas Song" ("Jõululaul"),
kuid rääkige oma teekonnast veel enne seda.
Te olete laulnud enamuse oma elust, ajades vaikselt oma asja.
Olime enne seda jõululaulu juba 3 aastat koos laulnud.
Meil oli terve jõulu-popurrii, mida laulsime juba aasta varem,
kuid mis alles aasta hiljem populaarseks sai.
Nii et see ootas oma aega aasta, enne, kui see avastati?
Tuleb nii välja.
See oli meil juba Youtube's üleval
ja me arvasime, et sel läks hästi,
kuid aasta hiljem sai see siis veel rohkem tähelepanu
ja see tõi endaga kaasa ka palju muud.
Kuid Jeesus on te kõigi jaoks kõigi te tegemiste keskpunkt?
Kohe kindlasti! - Absoluutselt!
Rääkige nüüd hilisemast kogemusest, kus kogu maailm armastab teid
ja kõik tunnevad teid.
Mis tunne see on elada peale seda avalikuks saamist
ja kõigi kulli pilgu all elamist?
See on olnud väga huvitav
ja samas väga alandlikuks tegev,
sest peame jälgima igat oma sammu, kuhu iganes me ei lähe.
Näiteks toidupoes käies tuntakse meid tihti ära,
mistõttu peame olema väga valvel,
kuna inimesed vaatavad meile alt üles.
Nii et nina ei saa enam avalikult nokkida?
Nooh...
Eks see ole Jumala viis hoida meid "kikivarvul".
See kogemus pole teinud meid uhkeks,
vaid hoopis alandlikuks ja on muutnud meid paremaks.
Las ma küsida...
Inimesed ilmselt vaatavad te peale ja mõtlevad:
"Teeme samuti nagu nemad tegid!
Paneme ka mingi pundi kokku ja siis video üles Youtube'i!"
Olete te saanud selle-teemalisi küsimusi?
Küsimusi: "Kuidas te seda tegite?"
Kuidas me seda tegime?
See on hea küsimus!
Oleme inspireeritud väga paljudest inimestest,
kes on laulnud meie popurriid ja teinud seda ülimalt hästi.
Teinud seda parimal moel!
Mis aga meisse puutub, siis me kasutame ära erinevaid asju.
Muusikat luues kasutame me ära iga žanri,
sest me tahame jõuda kõigi inimesteni.
Ma usun ka Jumala võidmisse ja et see on tugevalt me üle.
Nii me siis loomegi koos neid imelisi ja lausa maagilisi...
Võib neid nimetada maagiliseks?
Lihtsalt võrratuteks seadeteks.
Ja see on imeline, et saame jagada neid ka maailmaga.
Me võiks rääkida sellest, mis teid endid inspireerib
ja muusikast, mida kuulate,
aga valmistudes selleks intervjuuks
ja olles kuulnud mitmeid te teisi intervjuusid,
mõtlesin, et teilt küsitakse pidevalt ühte ja sama.
Kuidas te trio nimi sündis jne.
Kuid millisele küsimusele te ise tahaks vastata,
mida teilt pole kunagi varem küsitud?
Kuidas hääldada "Resound"?
Ma tean, et teilt on seda küsitud.
Teilt on seda juba küsitud.
Kuid mida teilt pole küsitud,
mille osas mõtlete: "No miks nad ei võiks seda küsida?"
Ehk see, mis meid ühendab?
Seda ei küsita väga tihti.
No oletame siis, et seda pole kunagi küsitud.
Noored, mis on see, mis teid ühendab?
Väga hea küsimus!
See on kummaline, sest me algul ei osanud seda nähagi,
kuniks rääkisime omavahel oma lapsepõlvest ja üles kasvamisest.
Kuid me kõik olime omal ajal heidikud.
Olime me siis kas nohikud või need, keda narriti.
Igal juhul polnud me populaarsed ega tundnud kuuluvat teiste sekka.
See on miski, mida peegeldab ka me uus singel "Jätka armastamist",
sest see räägib sellest, kuidas õppida armastama iseennast.
See on olnud pikk teekond kõigi me kolme jaoks.
Kui nüüd aga ausalt mõelda mõne inimese peale,
kes teile lapsepõlves kõige enam haiget tegi.
Mu elus oli selliseid,
kes ütlesid mulle, et olen liiga tume jne.
Ma pole päris kindel,
kas jagaksin neile täna tasuta pileteid oma kontserdile,
kui nad seda küsiks.
Kas suudate tõesti täiesti siiralt ja vabalt neid armastada?
Neid, kes teile lapsepõlves haiget tegid?
Pean tõdema, et olen jõudmas sinna punkti
või olen isegi juba peaaegu kohal.
Osa neid inimesi, kes mind narrisid ja väga valusaid asju mu kohta ütlesid,
on täna mu Facebook'i sõbrad, pannes meeldimisi mu piltidele
ja öeldes: "Te olete nii lahedad! Millal teil jälle kontsert tuleb?"
Ja kuigi ma inimlikult tahaks mõelda:
"Vaata, mida kõike sa mulle kord tegid!",
siis usun, et Jumal taltsutab seda tuld mu sees,
õhutades mind andestama neile.
Sest andestus on ju oluline me enda ja mitte nende pärast.
Mis teid järgmisena ees ootab?
Meil on see singel välja tulemas, millest juba juttu oli.
See räägib me kõigi lugudest,
mis on ühtpidi sarnased ja samas ka mitte.
Kuid Jumal on kandnud meid läbi neist,
muutes meid paremaks ja tugevamaks.
Me aeg on läbi, kuid väike nõuanne sulle vennas -
ära lase naistel end kunagi survestada olla õigeks ajaks valmis
või hiljem valmis, kui nemad.
Võta rahulikult!
Kuna sa oled ainus mees pundis, siis ole täiega kunn!
Suur tänu selle tarkusesõna eest!
Olete alati oodatud tagasi siia
ja loodetavasti tulete millalgi ka Londonisse!
Meest sõnast, härga sarvest!
Resound esineb meie saate lõpu osas.
Oleme kohe peale pausi tagasi.
PÖÖRDEPUNKT
Kas saab olla midagi tugevamat, kui side isa ja ta lapse vahel?
Nõnda nagu sina armastad, toidad ja kaitsed oma lapsi,
nõnda igatseb Jumal sama lähedase suhte järele sinuga.
Võta aega õppida tundma oma taevast Isa,
sest Ta igatseb jagada sinuga oma armastavat südant.
Tere tulemast tagasi!
Punt teismelisi sõitis ühes autos, kui purjus juht neile sisse sõitis.
Kõik said hoobilt surma, va üks noormees.
Ta ema vaatas lootusetult pealt,
kuidas ta poja elu kõikus elu ja surma vahel.
Vaata!
Tagaistmel olnud noormees sai tõsiselt viga,
kuid suutis siiski suhelda, et jagada, mis oli juhtunud.
1. juuli, 1999 Newport News, Virginia.
Purjus juht sõitis 130 km/h ristmikule, sõites sisse teisele autole.
Ellujääjaid oli vaid üks.
Dianne ei saanud samal ajal kuidagi und,
sest koges Jumala poolt õhutust palvetada.
Kuulsin vaid ühte sõna - õnnetus.
Kogesin, et see puudutab kedagi väga lähedast mulle.
Vaid hetk hiljem sai Dianne kõne haiglast.
Ta 18-aastane poeg JR oli sattunud traagilisse õnnetusse.
Olin šokis.
Täiesti tumm.
See ei tundunud päris.
Dianne jõudis EMO'sse just hetkel,
mil ta poeg oli tagasi teadvusele tulemas.
Suutsin vaid ta silmi lugeda, sest ta nägu oli nii moondunud.
Ta küsis: "Ema, kas ma suren?"
Ema ütles: "Ei sure sa midagi kullake!
Jumal ütles, et sa jääd ellu
ja saad kuulutama Tema suurtest tegudest."
JR'l oli suurel hulgal vigastusi - sh ajuturse, kildudeks lõualuu
ja katkine vasak käsi.
Nad ütlesid, et ta ei pruugi ööd üle elada.
Ma ei suutnud uskuda, et need sõnad olid öeldud mulle.
Nii ütlesin enda sees: "Issand,
päästa mu laps!
Ära lase tal surra!"
Uudis läks kiiresti liikvele
ja nii sõbrad kui koguduse rahvas hakkasid JR eest palvetama.
Käisin vaid ringi ja kordasin: "Ta ei sure! Jumal ei võta teda!"
Kõik teised aga muudkui palvetasid.
JR elas öö üle,
minnes järgmine päev 8-tunnisele operatsioonile.
Arstid ütlesid, et JR jääb küll ellu, kuid ta tulevik pole paljutõotav.
Nad ütlesid, mul on kindlasti ajukahjustus
ja ma ei saa enam kunagi oma käsi liigutada.
Ka pidavat mul olema raskusi rääkimisega
ja ma vajavat kellegi abi kogu oma ülejäänud elu.
Nädal hiljem valas JR oma viha Jumala ees välja.
"Kuidas sa küll lasid sel juhtuda?
Miks sa lasid sel juhtuda?"
Olin üdini aus Ta ees, öeldes, et ei taha elada sellist elu.
Ma ei tahtnud elada sellist elu.
Ja siis ma kogesin, kuidas Jumala ligiolu täitis mu palati.
Püha Vaim ütles mulle, et Ta tervendab mu
ja teeb seda selliselt, otsekui mingit õnnetust poleks olnudki
Lootus ja rahu voolasid mu ellu ja elustasid mind täiega.
Sel hetkel otsustasin, et ma pole enam vihane
ja usaldan Jumalat, et Ta teeb, mida Ta on tõotanud.
Peale seda õhtut hakkas JR paranema kiiremini,
kui arstid olid osanud oodata.
Mu ihu hakkas otsekui kõike korda seadma.
Iga päev tõi kaasa nähtava muutuse.
See oli nähtav.
Järgmiste kuude jooksul tegi JR läbi erinevaid teraapiaid,
usaldades, et Jumal tervendab nii ta ihu kui mõistuse.
Kogesin väga selgelt, kuidas Jumal andis mulle jõudu.
Kogesin, et mu elul on uus mõte ja eesmärk
ja ma otsustasin järgida seda ning teenida Jumalat.
JR taastus aastaga kõigist oma vigastustest.
Sh sai ta igati kasutada oma käsi.
Pole ühtki asja, mida ma suutsin enne ja täna ei suudaks.
Jumal tervendas mu täienisti.
Täna juhib JR oma kodulinnas noorte täiskasvanute teenistust
jagades sageli oma lugu.
Jumal vastas kõigile mu palvetele.
Ta on ustav.
Mind ajab aegajalt naerma,
kui kuulen inimesi kordamas seda sama tõotust,
mille Jumal mulle andis.
Nad ütlevad, et näen välja nagu midagi poleks juhtunudki.
Ja just nii ongi, sest Jumal tõotas nii.
Jumal on ustav pidama oma sõna ja tõotusi.
Millise katsumusega sa täna silmitsi seisad?
Jumal saab tervendada ja vabastada sind.
Kõik, mida vaid tegema pead, on paluma.
Palume siis Teda läbi lihtsa palve.
Isa Jumal,
ma palun, et muudaksid mu olukorda.
Olen püüdnud teha kõike, mida olen osanud,
kuid tunnistan, et vajan kellegi võimsama abi.
Tule mu ellu ja aita mind!
Palun seda su käest.
Issand, ma palun kõigi eest, kes on lootusetutes olukordades.
Kõigi eest, kes on viimse piiri peal.
Palun tule ja aita!
Las nad kogeda sinu kui kõikväelise Jumala sekkumist.
Las nad kogeda sind kui Jumalat, kes suudab saata korda võimatut.
Me palume, et sekkuksid oma väega ja päästaksid nad.
Palume seda kõike su Poja Jeesuse nimel, aamen.
Kui palusid koos minuga, anna meile sellest teada!
Jää veel meiega,
sest Resound'i ingellikud hääled täidavad me stuudio peale pausi.
PÖÖRDEPUNKT
"Õnnis on mees, kes peab vastu kiusatuses,
sest kui ta on läbi katsutud,
siis ta saab pärjaks elu,
mille Issand on tõotanud neile,
kes teda armastavad."
Tere tulemast tagasi!
Me saade on peagi lõppemas,
aga enne seda veel üks mõte.
Paljud asjad püüavad saada me tähelepanu.
Nii me mobiiltelefonid kui sotsiaalmeedia.
Lüli aga kogu see kära välja
ja pane tähele Jumala häält,
sest see on hääl, mida peaksid kuulama.
Lõpetuseks lugu triolt,
kes on end igati häälestanud taeva sagedustele.
Resound ja "Jätka armastamist!"
Kõike head ja ole õnnistatud!
Tõlge: Anne-Ly Raukas